Genius er en fraktioneret hudbehandling. Dette betyder, at en fraktion (en del) af hudoverfladen behandles. Ved at foretage 2 – 5 passager af huden kan man behandle en mindre eller større fraktion af huden afhængig af hudproblemet. Fraktioneret radiofrekvensbehandling med microneedling danner tusindvis af mikro-kanaler i huden, hvor vævet opvarmes, hvilket stimulerer fibroblasterne til at danne kollagen og elastin, som opstrammer og udjævner huden. Forbedringen i hudens kvalitet er principielt permanent. Dette reducerer hudens ujævnheder (ar, rynker, strækmærker, grove porer osv).